|  |  |
| --- | --- |
| **Сабактын темасы: Эскирген сөздөр жана неологизмдер** | Эскертүүлөр жана сунуш-пикирлер үчүн |
| 1. **Сабакка чейинки бөлүк**
 |  |
| **Мотивация** | * Эскирген жана жаңы сөздөрдү кепте колдоно билүү;
* Колдонуудан чыгып бара жаткан эскирген сөздөрдүн маанилерин чечмелөө, жаңы сөздөрдү туура колдонууга аракет кылуу.
 |  |
| **Күтүлүүчү** **натыйжалар** | * Алган билимдерин турмушта, сабакта пайдалана билүүгө көнүгүшөт;
* Сабакта эскирген сөздөрдүн түрүн билүү жана жаңы сөздөрдү өздөштүрүп алуу менен студенттердин сөздүк кору байыйт;
* Колдонуудан чыгып калган сөздөр менен коомубузда пайда болуп жаткан сөздөрдү салыштырышат;
* Өз алдынча даярданууга, жеке ой жүгүртүүгө көнүгүшөт.
 |  |
| **Сабактын максаттары** |  |
| **Билим берүүчү** | * Кээ бир эскирген сөздөр тилдин өнүгүшүнүн белгилүү бир мезгилдеринде өз маанисинде же семантикалык жактан айрым өзгөрүүлөргө учурап, кайра жаңырышы мүмкүн экендигин билип түшүнүүсүнө багыт берилет;
* Тилдин лексикасынын өнүгүшүнүн ар кайсы этаптарында, жогоркудай эскирген жана жаңы лексиканын катмарларынын пайда болуп турушу түшүндүрүлөт.
 |  |
| **Өнүктүрүүчү** | * Студенттердин кебинин коммуникативдик жөндөмдүүлүктөрүн өнүктүрүү;
* Билим алуу кызыкчылыгын арттыруу;

 Эскирген сөздөр катышкан макал-лакап жана  накыл сөздөрдүн маанилерин чечмелөө менен  сөздөрдү туура колдонууга үйрөнүшөт. Алган билимдерин турмушта, сабакта  пайдалана билишет жана ой жүгүртүү жөндөмдүүлүктөрүн байытышат. |  |
| **Тарбиялоочу** | * Эскирген сөздөрдүн жаңы маанилерин түшүнүү менен инсандык сапаттарын калыптандырууга, бири-бирин угууга, сылык болууга тарбияланышат.
 |  |
| **Сабактын жабдылышы** | * Таблицалар, таратмалар, ватман, маркер, сөздүктөр.
 |  |
| **Сабактын тиби**  | * Жаңы билимин өздөштүрүү жана бышыктоо
 |  |
| **Сабактын усулу** | * Муз жаргыч, топ менен иштөө, суроо- жооп ыкмасы.
 |  |
| **Убакытты болжолдуу бөлүштүрүлүнү** | * Уюштуруу - 4 мүнөт;
* Жаңы тема:

- багыттоо – 3;- түшүнүү - 13 мүнөт;- бышыктоо - 19 мүнөт;* Жыйынтыктоо - 3 мүнөт;
* Баалоо - 2 мүнөт;
* Тапшырма берүү - 1 мүнөт.
 |  |
| 1. **Сабак учурундагы бөлүк**
 |  |
|  **Уюштуруу** | Муз жаргыч: (Максаты изденүүгө, тапкычтыкка, бат ойлоого аракет кылышат, жаңы темага багытталат. ) Сабак “Алмалуу дарак” деген муз жаргыч аркылуу уюштурулат. Алмалуу даракта жаңы сөздөр бар. Студенттер алма дарагынан алмаларды терип алуу менен алмада жашырылган сөздөрдүн маанилерин чечмелешет. *Болжолдуу сөздөр: вибер, фейсбук, скайп, инстагарм, ютуб, вечат.* Кайсы тайпа көп алма жыйноо менен туура жооп бере алса белекке алма алалышат. Студенттердин жоопторунун болжолдуу үлгүсү: **Фейсбук**- социалдык байланыштын бир түрү;**Скайп** – интернеттеги видео байланыш. |  |
| **Багыттоо:** |  **Окутуучу:** Тилдин лексикасы башка деңгээлдерине караганда коомдун турмуштагы өзгөрүүлөрдүн натыйжасында пайда болгон түшүнүктөрдү туюндуруу үчүн, бир жагынан, жаңы сөздөр пайда болуп, тилдин лексикасын байытып турса, экинчи жагынан, айрым сөздөр эскирип, пассивдешип, колдонуудан чыгып калат... Демек, бүгүнкү өтүлө турган тема: **Эскирген сөздөр жана неологизмдер** |  |
| **Түшүнүү** | *( Эскертүү: Окутуучу өзү баалайт. 1-тиркеме)*Студенттерге силлабус боюнча “Эскирген сөздөр жана неолгизмдер” деген тема берилген. Мурунку өтүлгөн сабакта эки топко бөлүнүшкөн “Найза” тобу (эскирген сөздөр боюнча), “Ватсапп” (whatsapp) тобу (жаңы сөздөр боюнча), СОнун стратегиясын пайдалануу менен презентациялашат. (Эскертүү: Студенттердин болжолдуу жообу 2-тиркемеде берилет ) |  |
| **Жаңы теманы өздөштүрүү:** | * Студенттер чыгармачыл тапшырмаларды чечүү багытындагы машыктыруучу көнүгүүлөр менен иштешет.
* Окутуучу аткарган иштерин, презентацияларынын жүрүшүн баалап сапатын көзөмөлдөп турат.
 |  |
| **Бышыктоо:****1-көнүгүү** | * Алган билимдерин турмушта колдонуу максатында көнүгүүлөрдүн түрлөрү берилет.

Тексттеги эскирген сөздөрдү табышат жана маанисин чечмелешет.(3-тиркеме) |  |
| **2-көнүгүү** | * Эскирген жана жаңы сөздөргө сүйлөм түзүшөт жана маанисин чечмелешет (4 –тиркеме)
 |  |
| **3-көнүгүү** | * Эскирген сөздөр катышпаган аңгеме

(5-тиркеме) |  |
| **Жыйынтыктоо** | Окутуучу: Эскирген сөздөрдүн айрымдары бүгүнкү күндө да фольклордук жана өткөн турмушка байланыштуу чыгармаларда, этнографияга, тарыхка арналган илимий эмгектерде учурай берет. Элдин турмушундагы кырдаалдуу өзгөрүүлөр, пайда болуп жаткан жаңы түшүнүктөр кыргыз тилине көп жаңы сөздөрдү алып келди. Алардын айрымдары адабий тилдин ошол этаптарында колдонулганы менен, кийин акырындап колдонуудан чыгып калып, архаизмдер катарына өткөн.  **Архаизмдер** эскирген сөздөрдүн бир түрүнө жатат. Аларда түшүнүк кадиресе жашап, колдонулуп, атоосу гана башка сөзгө орун бошотуп берип, эскирип кетет Октябрь революциясынын жеңиши (1917) кыргыз элинин саясий, маданий, экономикалык жана коомдук турмушунда чоң өзгөрүүлөрдү пайда кылган. Коомдук турмуштун бардык тармагындагы мындай өзгөрүлөр, тилдин өнүгүшүнө өзүнүн таасирин тийгизди. Ал өзгөчө лексикадан айкын көрүнөт. Алсак, элдин турмушундагы кырдаалдуу өзгөрүүлөр, пайда болуп жаткан жаңы түшүнүктөр кыргыз тилине көп жаңы сөздөрдү алып келди. Алардын айрымдары адабий тилдин ошол этаптарында колдонулганы менен, кийин акырындап жумшалуудан чыгып калган, архаизмдердин катарына өткөн. Кыргыз тилинде ал учурга таандык архаизмдер бир топ санда жолугат. Мисалы: урият (эркиндик), ынтыкам ( экзамен), сынып (класс), опурма (гудок) ж.б.  Коомдук турмуштун ар кандай жаңы кубулуштарын, түшүнүктөрүн атоо үчүн тилдеги жаңы пайда болгон жана активдүү лексикага өтө элек сөздөр же алардын маанилери жаңы сөздөр деп аталат.Жаңы сөздөр сөздүк курамдын байышын, өнүгүп турушунун бирден бир булагы болуп эсептелет.Неологизмдин пайда болушу коомдун өнүгүшү менен тыгыз байланышта. В.И.Кодухов белгилегендей: “Коомдун өнүгүшүндөгү ар бир бурулуш мезгил кийин тилдин сөздүк курамына өтө турган жаңы сөздөрдү алып келет” Демек, жаңы сөздөр-тилдин өнүгүшүнүн белгилүү мезгили үчүн мүнөздүү болгон лексикалык –тарыхый көрүнүш. |  |
| 1. **Сабактан кийинки бөлүк**
 |  |
| **Баалоо:** | Окутуучу студенттердин пикирин эске алуу менен баалайт |  |
| **Үй тапшырмасы** | **Кыргыз тилиндеги нумеративдер**1.Кыргыз тилиндеги нумератив сөздөр, алардын лексикалык мааниси: эли, сөөм, карыш, кадам, аттам, бута атым, чакырым- узундук; чай кайнам, аш бышым, тай чабым, кунан чабым, ат чабым – аралык.2. Нумератив сөздөрдүн азыркы кепте колдонулушу.3. “Сынган кылыч” романындагы эскирген нумератив сөздөрдү таап келүү.  |  |
| **Студенттерге сунушталган адабияттар** | 1. Каразакова З. Улуттук дөөлөттөр. 2-китеп. Ош, 2011.
2. Касымбеков Т. “Сынган кылыч” романы
3. Нуриев Т. Кыргыз тилиндеги нумеративдер. Ош-2002
 |  |
| **Пайдаланылган адабияттар** | 1. Абдулдаев Э. Азыркы кыргыз тили. Бишкек

 “Кыргызстан” 19981. Байтикова Б., Г.Мамадиева, Н. Темирова.

Кыргыз тили. Ош-20141. Бекбоев Б., А. Алимбеков . Азыркы сабакты

даярдап өткөрүүнүн технологиясы”Бийиктик” Бишкек -20111. Жалилов А. Азыркы кыргыз тили. Ош-2010
2. Исаков Б. Кыргыз тили. Бишкек-2012 “Билим-компьютер”
3. Касымбеков Т. “Сынган кылыч” романы

  |  |

1-тиркеме **Топторду баалоо критерийлери**

|  |  |  |  |  |  |
| --- | --- | --- | --- | --- | --- |
| № |  | “5” | “4” | “3” “2” | Эскертүү |
| 7уп. | 6уп. | 5уп |
|  | Муз жаргычтагы активдүүлүк |  |  |  |  |
|  | Презентациянын жеткиликтүүлүгү |  |  |  |  |
|  | Көнүгүүлөрдү оозеки жана жазуу ишмердүүлүктөрү |  |  |  |  |
|  | Ынтымактуулугу, билимдүүлүгү |  |  |  |  |

2-тиркеме

Архаизмдер эскирген сөздөрдүн бир түрүнө жатат

Архаизмдер ошол эле мааниде кайра жанданып , жаңырып, активдүү сөздүк курамга келе берет.

Архаизмдерде түшүнүк кадиресе жашап, колдонулуп, атоосу гана башка сөзгө орун бошотуп берип, эскирип калат

Архаизмдер

Архаизмдер лексикалык, фонетикалык, грамматикалык деңгээлдерде да кездеше берет.

Архаизмге бүтүндөй сөз, же анын –айрым маанилери, сөз жасоочу формалары, сөздүн фонетикасы варианттары өтүшү мүмкүн

Архаизмдер: жайбайлык (жеке менчик) утуш кагазы (облигация) түп киндик (борбор) өкүмөт өнөрү (өнөр жай)

Историзмдер кантсе да, синонимдери жок сөздөрдөн болуп саналат. М: боярин, стальник

Историзмдердин азыркы тилде синонимдери же варианттары болбойт

Историзмдер тилдик лексикалык деңгээлде гана учурайт

Араан-кол (аскер), отряд. Бул, аскер күчүнүн жайгаштырылыш шартына ылайык, өң араан , сол араан, орто араан.

Историзмдер азыркы коомдук турмушта колонулбаган, жоюлуп кеткен түшүнүктүү туюндурат

Историзмдер

Бий-кыргыздардын бири-бири менен болгон ички талаш-тартыштарын, доосун салт боюнча текшерип, бүтүм кылуучу мансаптуу адам

Историзмдер ошол эскирип кеткен мааниде, толук жанданып, активдүү лексикага көбүнчө кайра келбейт

Болуш-Россия падышачылыгы мезгилиндеги бир нече айылдан турган белгилүү бир административдик бөлүнүштү жана анын башкаруучусун билдирген

наам

КПССтин мурунку РКП (б), РСДРП, ВКП (б) деген атоолор хронизмге жатар.

Хронизмдер бир караганда архаизмдерге да окшой түшөт.

 Хронизмдер

Хронизмдерде жаңы келген сөз мурунку сөзгө синоним боло албайт.

Историзмден айырмачылыгы туюнткан түшүнүгү жоюлуп кетпейт, бирок мазмунуна көлөмүнө өзгөрүүлөр болот.

Эскирип калган сөздөр хронизмдерди түзөт.

40-жылдарда: фашист, катюша, дзот, бомба, танк, танкист, автомат.

30-жылдарда: колхоз, совхоз, трактор, артель, колхозчу

20-жылдарда: өзгөрүш (революция), ревком, кеңеш (совет), большевик, меньшевик

60-жылдарда: космос, спутник, космонавт, космодром ж.б

80-жылдарда: бизнес, бартер, либералдаштыруу, мүлк, фермер ж.б.

Жаңы сөздөр (неологизмдер)

Лексикалык неолог. М: автоматика, теле борбор, теле берүү, косманавт ж.б

Семантикалык неолог. М: кароо (сынак) жаа (геометриялык түшүнүк) ж.б

Грек сөзүнөн келип чыккан

**1-топ**

**Эскирген сөздөр жана алардын түрлөрү**

 Азыркы кыргыз тилинин активдүү лексикасынын чыккан менен, белгилүү бир кырдаалга, стилдик максаттарга жараша азыр да колонула турган сөздөр эскирген сөздөр деп аталат. Мисалы: падыша, бек, бий, кул, жамбы, опурма, (гудок), уруят (эркиндик), хан, болуш, чоро ж.б.

 Эскирген сөздөр эскирүү даражасы боюнча бир кылка эмес. Кээлери лексикадан биротоло сүрүлүп чыгып калган болсо, айрымдарынын маанилери таптакыр унутулуп, бирок кош сөздөрдүн, фразелогизмдердин, макал-лакаптардын составында учурап калат: эшик**-элик,** бала-**чака** ж.б. келтирилген сөздөрдөгү асты сызылган түгөйлөрү (элик, чака) азыр өз алдынча колдонулбайт, маанилери унутулган. Булардын семантикалык тектеш тилдерге салыштыруу аркылуу аныктоого болот**: элдик чуваш тилинде “эшик”, чака** түрк тилинде “бала” маанилери колдонулат

 Учурда предметтердин, көрүнүштөрдүн аты катары колдонулуп, бирок алардын жоюлушу менен бирге активдүү сөздүн запастан чыгып калган сөздөр историзмдер деп аталат.

 Историзмдер элдин өткөн турмушуна байланыштуу түшүнүктөрдү туюндургандыктан, ал тарыхый доордун көрсөткүчү катары бүгүнкү күндө да колдонула бериши мүмкүн.

 Кыргыз тилинде элибиздин өткөндөгү коомдук-саясий түзүлүшүнө (хан, ыстарчын, болуш, бек ж.б) социалдык-экономикалык мамилерине (алман, барымта, кез, теше) турмуш-тиричилигине (таз чабыш, чабадан, жаргылчак, эр сайыш), согуш иштерине (найза, барденке, саркер, ай, балта, соот) байланыштуу бир катар историзмдер учурайт.

 Историзмдер көркөм чыгармаларда чагылдырылып жаткан тарыхый мезгилдин тилдик өзгөчөлүгү катары келет: “Ысмайыл **бектин жигиттери**  элди кыйнап бүттү” “Кара күүгүмдө” “Чакырып атат”-деп, Ниязалы менен Токтогулду **болуштун** мейман үйүнө киргизишти**”** . “Эки **бий** тең эткел. **Бийлердин** сөзү абалы жай кол жаңдоо менен башталды” ж.б.

**Архаизмдер** эскирген сөздөрдүн бир түрүнө жатат. Аларда түшүнүк кадиресе жашап, колдонулуп, атоосу гана башка сөзгө орун бошотуп берип, эскирип кетет

 Октябрь революциясынын жеңиши (1917) кыргыз элинин саясий, маданий, экономикалык жана коомдук турмушунда чөң өзгөрүүлөрдү пайда кылган. Коомдук турмуштун бардык тармагындагы мындай өзгөрүүлөр, тилдин өнүгүшүнө өзүнүн таасирин тийгизди. Ал өзгөчө лексикадан айкын көрүнөт. Алсак, элдин турмушундагы күрдөөлдүү өзгөрүүлөр, пайда болуп жаткан жаңы түшүнүктөр кыргыз тилине көп жаңы сөздөрдү алып келди. Алардын айрымдары адабий тилдин ошол этаптарында колдонулганы менен, кийин акырындап жумшалуудан чыгып калган, архаизмдердин катарына өткөн. Кыргыз тилинде ал учурга таандык архаизмдер бир топ санда жолугат. Мисалы: урият (эркиндик), ынтыкам ( экзамен), сынып (класс), опурма (гудок) ж.б.

 Архаизмдер да өткөн турмушту сүрөттөгөн чыгармаларда тарыхый колортти түзүү, кайталоодон качуу максатында эскирген, жаңы түрлөрүн алгоолоштуруп жумшоо ж.б.

**Историзм менен архаизм өз ара төмөндөгүдөй айырмачылыктары бар:**

1. Историзмдер азыркы коомдук турмушта колдонулбаган, жоюлуп кеткен түшүнүктү, архаизмдер болсо бүгүнкү күндө жашап, колдонулуп жүргөн түшүнүктү туюндурат.
2. Историзмдер тилдин лексикалык деңгээлинде гана учурайт, ал эми архаизмдер лексикалык, фонетикалык жана грамматикалык деңгээлдерде да кездеше берет.
3. Историзмдердин азыркы тилде синонимдери же варианттары болбойт. Архаизмдер азыркы тилде ордуна алмаштырып колдонууга мүмкүн болгон синонимдери же варианттары бар
4. Историзмдер ошол эскирген маанисинде толук “жанданып”, активдүү лексикага көбүнчө кайра келбейт. Архаизмдер ошол эле мааниде кайра жанданып, жаңырып, активдүү сөздүк курамга келе берет.

**Хронизмдердин**  историзмдерден айырмачылыгы туюнткан түшүнүгү жоюлуп кетпейт, бирок анын мазмунунда жана көлөмүндө өзгөрүүлөр болот. Эски атоосу жаңы мазмунга туура келбеген диктен, башка сөз менен алмаштырып, мурунку аталышы эскирет. Хронизмдер бир караганда архаизмдерге да окшой түшөт. Анткени түшүнүк бир аз кеңейгендигине, анча –мынча өзгөргөндүгүнө карабастан сакталып, жаңы аталышка ээ болуп жатат. Бул сырткы гана окшоштук. Чындыгында , хронизмдерде жаңы келген сөз мурунку сөзгө синоним боло албайт. Дал ушул белгиси боюнча архаизмдерден айырмаланып турат. Архаизмдер болсо кийинки атоосу мурунку атоосун толук алмаштырган эквивалент болуп эсептелет. Демек, предмет, түшүнүк кадимкидей жашап, бирок мазмунунда өзгөрүү болгондугуна байланыштуу атоосу ага дал келбей, эскирип калган сөздөр хронизмдерди түзөт. Алсак, Советтер Союзунун Коммунисттик партиясынын , КПСС тин, мурунку РКП(б) , РСДРП, ВКП (б) деген атоолору хронизмге жатат.

**2-топ**

**Жаңы сөздөр (неологизмдер)**

 Коомдук турмуштун ар кандай жаңы кубулуштарын, түшүнүктөрүн атоо үчүн тилдеги жаңы пайда болгон жана активдүү лексикага өтө элек сөздөр же алардын маанилери жаңы сөздөр деп аталат.

Жаңы сөздөр сөздүк курамдын байышын, өнүгүп турушунун бирден бир булагы болуп эсептелет.

Неологизмдин пайда болушу коомдун өнүгүшү менен тыгыз байланышта. В.И.Кодухов белгилегендей: “Коомдун өнүгүшүндөгү ар бир бурулуш мезгил кийин тилдин сөздүк курамына өтө турган жаңы сөздөрдү алып келет”

Ар кандай жаңы сөздөрдүн колдонулушун алгачкы мезгилде, ошол тилде сүйлөгөн коллектив үчүн жаңы экендиги сезилип турган учурда гана неологизм болот. Алар бара-бара элге кеңири таралып, активдүү лексиканын катарына киргенде, неологизм болуудан калат. Демек, жаңы сөздөр-тилдин өнүгүшүнүн белгилүү мезгили үчүн мүнөздүү болгон лексикалык –тарыхый көрүнүш.

80-жылдардын экинчи жарымынан кийинки коомдук турмуштагы процесс кыргыз тилинин лексикасынын өнүгүшүнө да таасир этти. Айрыкча Кыргыз Республикасынын эгемендүүлүккө ээ болушу жана жаңы коомдук-экономикалык түзүлүшкө багыт алышы кыргыз тилинин лексикасында жаңы сөздөрдүн пайда болушуна шарт түздү. Буга төмөнкүдөй мисалдарды келтирүүгө болот: бартер, бартердик, бизнес, бааларды либералдаштыруу, базар мамилеси, бажыкана, бажыканачы, брокер, демөөр, демөөрчү, дивиденд, дыйкан чарба, инвестиция, инвестор, ишкер, ишкердик, лицензия, маркетинг, маркетингдик, фермер, фермердик чарба ж.б. Ошондой эле, бул этапта тилдин төл каражаттарын кеңири пайдаланып, мурда колдонуп келген орус тилинен кирген сөздөрдү которуп берүүнүн натыйжасында да жаңы сөздөр пайда болууда: мураскана (музей), усул (метод) токсондук (квартал), дарыкана (аптека), ардагер (ветеран), эмкана (поликлиника), буйуртма (заказ) ж.б.

 Жаңы сөздөрдүн жаңы экендиги сезилбей калганда, активдүү сөздүк курамга кирип, тилдин учурдагы (азыркы) лексикасына өтүп кетет. Лексиканын өнүгүшүнүн белгилүү бир этаптарына неологизм болгон партия, өнөр жай, басма сөз, жазуучу, котормо, котормочу, трактор, космонавт ж.б сөздөр бүгүнкү күндө жаңылыгы билинбей, учурдагы лексикага толук өткөн. Ошондой эле, жаңы сөздөрдүн айрымдары эскирген лексикалык катмарга өтүшү мүмкүн: ревком, басмачы, союз кошчу, өзгөрүш (революция), кулак ж.б.

**3-тиркеме**

 **1-топ**

|  |
| --- |
|  **Тексттеги эскирген сөздөрдү тапкыла жана маанисин чечмелегиле.** Жыйырмадай куралдуу **сарбаз** эки топ болуп, күңүлдөшүп сүйлөшүп турушкан экен. Нүзүп алардын ичинен Жармазар гарнизонунун бир **жүз башчысын** тааныды. Ошол 1845-жылдын жазында Мусулманкул **миң башы** ордодо жокто Сатыбалды **датка** капыстан ордону басып, Шералы **ханды** өлтүрүп, Алым **хандын** уулу Мурат бекти **хан** деп жариялап жиберди. Мурат **бек** он бир гана күн **таажы** кийди. |

**Болжолдуу жооп .** Сарбаз - кокондук армиянын атчан аскерин билдирет.

2-топ

|  |
| --- |
| **Тексттеги эскирген сөздөрдү тапкыла жана маанисин чечмелегиле** Жетилип, убагында Нүзүп **аталыктан** кыйла таалим алып калган Мала **бек**. Бирок, Мусулманкул андан кичүү Кудаяр **бекти** атайы тандады. Анткени, эрезеге жеткенин **хан** көргүдөй болсо, анда Мусулманкулга бийлик жарым-жартылай тийип, анын үстүнө дагы **хан** башка бирөөлөрдүн таасирине ыктап кетиш коркунучу дайын болуп калмакчы. Хандын жаштыгы **аталыктык** гана эмес, бүткүл өлкөдө ишти да, сөздү да, жыра тарттырбай турган **өкүмдарлык** бийликти жалгыз өзүнө топтоого ага шарт да, укук да болду.  |

Болжолдуу жооп. **Өкүмдар**- мамлекеттин ээси, государь.

**4-тиркеме**

**1-топ**

|  |
| --- |
|  **Төмөнкү сөздөрдүн маанисин түшүндүргүлө жана сүйлөм түзгүлө** Бий, кул, бек, манап, датка, элүү башы, жүз башы, сынып, большевик, партиясы, фейсбук, ватсап, айыл өкүмөтү, кружка, сыналгы президент, аким, колхоз,  |

**Болжолдуу жооп.** Бий- кыргыздардын бири- бири менен болгон ички талаштарынын, доосун салт боюнча текшерип, бүтүм кылуучу мансаптуу адам.

Кучак жая, жан тууган салтын өтөп, төшкө төш тийгизе кучакташып көрүштү **Жангарач бий**, астейдил кубанып алган.

**2-топ**

|  |
| --- |
| **Төмөнкү сөздөрдүн маанисин түшүндүргүлө жана сүйлөм түзгүлө** Бий, удайчы, саркер, казый, миршаб, паңсат, болуш, өкүмдар, мударис, бизнес, акция, спонсор, инвестор, валюта, космонавт, спутник, орбита, совхоз, баш макала.  |

**Болжолдуу жооп.** Саркер – аскер башчы, бир нече жүздүн, кээде бир нече миңдин башчысы. Өкүмдар өз оюн ишке ашырыш үчүн бүт **саркерлерди** ордого чакырды

5-тиркеме

|  |
| --- |
| **Эскирген сөздөр катышпаган аңгеме.** Катышуучулар 6-8 адамдан турган топторго бөлүнөт. Ар бир топ биргеликте үч-төрт минута ичинде аңгеме жазышат. Бирок ошол аңгемелеринде катыша турган эскирген сөздөрдү жазбай, алардын ордун бош калтырышат. Жазып болушкандан кийин ар бир топ аңгемелерин бири-бири менен алмашышат да, берки топтогулар жазбай бош калтырган орундарга маанисине карай эскирген сөздөрдү коюп чыгышат. Баары бүтүшүп, аягында аңгемелер окулуп, салыштырылат. Бул жерде аңгемени жазган топтор ойлогондой эмес, башкача эскирген сөздөр коюлуп, тамашалуу текст пайда болуу менен бирге жагымдуу маанай жаралышы мүмкүн. |

**Түшүндүрмө сөздүк**

**Колхоз –** коллективдүү чарба

**Совхоз –** социалисттик мамлекеттин айыл чарба өндүрүшү

**Удайчы-** жан жигит, кайтарып жүргөн жигит.

**Саркер-** аскер башчы, бир нече жүздүн, кээде бир нече миңдин башчысы.

**Казый-** шарияттын эрежеси боюнча иш жүргүзгөн сот.

**Миршаб –** полицейский

**Понсат –** аскердик даража, беш жүз башы.

**Болуш –** Падышалык Рассияда уезддин бир бөлүгү болуп эсептелген эски административдик –территориялык бөлүнүш, волость.

**Мударис-** медреседе дарс берүүчү

**Спонсор –** демөөрчү.

**Валюта –** бир мамлекеттеги акча системасынын тиби.

**Космонавт –** космоско учуучу адам

**Орбита-** асман телосунун айлануу жолу

**Баш макала –** журналда, газетада же жыйнактарда чыгуучу көлөмү жагынан анча чоң эмес, илимий же публицистикалык чыгарма.

**Бий –** көчмөн түрк элдериндеги улуу аксакалдарынан чыккан мансаптуу адам: дубанды, аймакты бийлеген.

**КПСС –** Советтер Союзунун Коммунисттик партиясы.

**РКП (б) –** Россия Коммунисттик большивиктер партиясыы.

**РСД РП –** Россия Советтер Демократиялык республикалык партиясы

**ВКП (б) –** Советтер Союзунун Коммунисттик партиясы.

**Бартер –** башма-баш.

**Дивидент –** пайданын акционерлерге жыл сайын бөлүштүрүлө турган бөлүгү.

**Инвестиция –** имарат, жабдуулар сыяктуу заттык капиталды сатып алуу үчүн жумшалган узак мөөнөттүк сарптоолор.

**Инвестор –** мүлк шайман

**Лицензия –** тастыкталган документ.

**Революция –** жашап жүргөн бийликтин түп тамыры менен өзгөрүшү.

**Вилойет-** Кокон мамлекетиндеги областын аталышы.

**Беги –** кызмат адамдарына берүлүүчү титул.

**Хан –** Кээ бир түрк жана моңгол элдеринде бийлөөчү укукка ээ болгон князь, монарх, хан.

**Аскер башчы –** кол башчы, башкы командачы.

**Ордо –** хан турган жай, хандын сарайы, хандын үйү

**Аталык –** ордодогу эң улуу даража

**Өкүмдар –** мамлекеттин ээси, государь.

**Бий –** атадан балага калып келген бийлик даражасы.

**Кул –** кулчулук доорундагы эч кандай укугу жок, эмгекчи.

**Манап –** өзү бай, эл башкарган эзүүчүнүн өкүлү, бир урууну же урукту башкарган адам.

**Датка –** бийлик даражасы, бир вилоеттин башкаруучусу, уруу башчыларынан көтөрүлгөн.

**Элүү башчы-** аскердик даража, элүү жигиттин башчысы

**Большевик-** большевиктик партиянын мүчөсү

**Инстограм**- сүрөттүү жүктөө

**Вибер**- эркин чалуулар жана билдирүүлөр

**Фейсбук** – сациалдык тармак

**Скайп**- башка адамдар менен видео жана аудио форматында сүйлөшүү

**Ютуб**- интернет тармактарындагы видео көрүү жана өзүңдүн видеолоруңду башкаларга көрсөтүү

**Ватсапп** – билдирүүлөр жана видео, сүрөт, аудио, документтер менен башка адамдар менен алмашуу

**КЫРГЫЗ РЕСПУБЛИКАСЫНЫН БИЛИМ БЕРҮҮ**

**ЖАНА ИЛИМ МИНИСТРЛИГИ**

**ОШ МАМЛЕКЕТТИК УНИВЕРСИТЕТИ**

 **МАМЛЕКЕТТИК ТИЛ КАФЕДРАСЫ**

 **Окутуучу Алишерова Элмиранын МИТ факультетинин 1-курсунун студенттери үчүн жазылган “Эскирген сөздөр жана неологизмдер” деген темадагы ачык сабагынын план- иштелмеси (1 саат)**

Ош, 2014